TVIRTINU:
Lietuvos bėgimo mėgėjų asociacijos 
generalinis sekretorius

Vidmantas Dobrovolskas
2011 m. kovo mėn. 07 d.
[image: image1.jpg]oooooo
......
>0 bbe
0000
,,,,,
......

ROMAS BERNOTAS




XXXVII TRADICINIO BĖGIMO “VENTĖ - KINTAI”, 
SKIRTO ROMO BERNOTO 70-OSIOMS METINĖMS PAMINĖTI
NUOSTATAI

I.Tikslas ir uždaviniai

1. Skiepyti meilę bėgimui kaip vienai iš prieinamiausių ir efektyviausių sveikatą stiprinančių kūno kultūros ir sporto priemonių mūsų šalies gyventojų tarpe.
2. Įtraukti kuo daugiau vaikų, paauglių, moksleivių ir vyresnio amžiaus žmonių į bėgimo renginius.
3. Skatinti ir siekti, kad bėgimo renginių pagalba vaikai, paaugliai ir suaugusieji atsikratytų žalingų sveikatai rūkymo, svaiginančių gėrimų ir narkotinių medžiagų vartojimo bei kitų kenksmingų įpročių.
4. Bėgimą skirti Lietuvos bėgimo mėgėjų asociacijos prezidento Romo Bernoto 70-osioms metinėms paminėti.

II. Laikas ir vieta

Bėgimas vyks 2011 metų rugsėjo mėn. 17 d. Šilutės rajono, Kintų seniūnijoje. Dalyvių registracija prasidės nuo 10.00 val. iki 12.00 val. Kintuose, Vėtrungės vasaros stovykloje. Starto laikas atitinkamai: 

12.15 val. - 5000 m nuotolio bėgimo dalyviams (Ventė – Kintai pusiaukelėje);

12.30 val. - 10000 m nuotolio bėgimo dalyviams (Ventėje prie švyturio).

III. Dalyviai ir varžybų programa
Bėgime „Ventė - Kintai” gali dalyvauti visi mūsų šalies vaikai, paaugliai, moksleiviai ir suaugusieji, pasitikrinę sveikatą ir gavę gydytojo leidimą dalyvauti bėgimo varžybose. Visi bėgimo dalyviai privalo užpildyti bėgimo dalyvio kortelę ir savo parašu patvirtinti, kad patys prisiima atsakomybę dėl galimų sveikatos problemų varžybų metu. Vaikai iki 6 metų, jeigu jie dar nelanko mokyklos ir su jais kartu nedalyvauja nors vienas iš tėvų, jie privalo turėti jų raštišką sutikimą, patvirtintą parašu, jog jie leidžia savo vaikui dalyvauti varžybose ir už tai prisiima visapusišką atsakomybę.
Visi dalyviai bus skirstomi į grupes sekančiai:
I grupė 
– jaunučiai, 
gimę 1996 m. ir jaunesni bėgs 5000 m;
II grupė 
– jaunučiai, 
gimę 1995 m. bėgs 5000 m;

III grupė 
– jauniai, 
gimę 1994 – 1993 m. bėgs 5000 m ;

IV grupė 
– pajėgiausieji,
gimę 1992 – 1981 m. bėgs 10000 m;
V grupė 
– suaugę,
gimę 1980 – 1976 m. bėgs 10000 m; 
VI grupė 
– veteranai, 
gimę 1975 – 1971 m. bėgs 10000 m;
VII grupė 
– veteranai, 
gimę 1970 – 1966 m. bėgs 10000 m;

VIII grupė 
– veteranai, 
gimę 1965 – 1961 m. bėgs 10000 m;

IX grupė 
– veteranai, 
gimę 1960 – 1956 m. bėgs 10000 m;

X grupė 
– veteranai, 
gimę 1955 – 1951 m. bėgs 10000 m;

XI grupė 
– senjorai, 
gimę 1950 – 1946 m. bėgs 10000 m; 
XII grupė 
– senjorai, 
gimę 1945 – 1941 m. bėgs 5000 m; 
XIII grupė 
– bočiai, 
gimę 1940 – 1926 m. bėgs 5000 m;
XIV grupė 
– bočiai, 
gimę 1935 ir vyresni  bėgs 5000 m.
V. Nugalėtojų nustatymas

Kiekviename nuotolyje ir kiekvienoje amžiaus grupėje nugalėtojai nustatomi tik asmeninėje įskaitoje vadovaujantis lengvosios atletikos taisyklėmis, pagal pasiektą geriausią rezultatą. Tuo pačiu principu nustatomi antrųjų ir trečiųjų vietų laimėtojai atskirai mergaičių, moterų ir berniukų, vyrų grupėse.

VI. Apdovanojimas

Bėgimo „Ventė – Kintai“ nugalėtojai bus apdovanoti Vilniaus miesto BMK „Veteranas“ ir rėmėjų įsteigtais prizais bei aukso medaliais. Antrųjų ir trečiųjų vietų laimėtojams bus įteikti sidabro ir bronzos medaliai bei prizai. Mokykla ar kita organizacija, delegavusi į šį bėgimą gausiausiai savo atstovų, bus apdovanota sportiniu prizu. Prizais ir medaliais bus apdovanoti patys jauniausieji ir vyriausieji bėgimo dalyviai. Taip pat visiems, sėkmingai baigusiems, bet kurį šio bėgimo nuotolį bus įteikti atminimo medaliai.
Be to savo įsteigtais prizais ir asmeninėmis dovanomis bėgimo šventės dalyvius, varžybų organizatorius ir teisėjus gali apdovanoti Šilutės rajono savivaldybė, Kintų seniūnija, mokyklos, kūno kultūros, sporto, švietimo, kultūros, Šilutės rajono žiniasklaidos priemonių atstovai bei kitos bendruomenės, o taip pat Šilutės rajono verslininkai.

VII. Bėgimo „Ventė – Kintai“ varžybų vykdymo sąlygos
Bėgimas „Ventė - Kintai“, skirtas Vilniaus miesto BMK „Veteranas“ ir Šilutės bei Vilniaus verslininkų įsteigtiems  prizams laimėti, o taip pat Lietuvos bėgimo mėgėjų asociacijos narių bei Romo Bernoto 70-tmečio jubiliejams paminėti. Šį renginį vykdys Lietuvos bėgimo mėgėjų asociacija kartu su Šilutės rajono SK „Leitė“, Kintų vidurinės mokyklos bendruomene, Kintų seniūnija, Šilutės rajono verslininkais. Vilniaus m. BMK „Veteranas“ ir renginio rėmėjai apmokės informacijos, varžybų nuostatų platinimo, bėgimo dalyvių kortelių spausdinimo, bėgimo trasų paruošimo, teisėjavimo, medicininio aptarnavimo ir apdovanojimo išlaidas. Šilutės rajono Kintų seniūnija rūpinsis informacijos apie šias varžybas paskelbimo rajono spaudoje, bėgimo dalyvių nuvežimo į starto vietas, padės teisėjų kolegijai vykdyti varžybas, pasirūpins arbatos ir gaivinančių gėrimų paruošimu, pasirūpins patalpomis ir įgarsinimo aparatūra savo nuožiūra gali įsteigti prizus, dalyvaus apdovanojimo ceremonijoje.
Kelionės, mitybos, nakvynės ir kitas išlaidas apmoka į renginį savo atstovus  pasiuntusi organizacija, tėvai, globėjai, rėmėjai arba šias išlaidas padengs patys dalyviai. Pageidaujantiems po varžybų pasilikti pamaryje varžybų organizatoriai pasistengė pasirūpinti nakvyne Kintų vasaros poilsio stovykloje – jos kaina be baltos patalynės – 10,00 Lt. Už baltą patalynę – kaina sutartinė.
 Už vaikų, paauglių, moksleivių ir  suaugusių elgesį, drausmę, priežiūrą, sveikatą bei gyvybę kelionės ir varžybų metu atsako komandų vadovai, mokytojai, tėveliai bei kiti į bėgimą „Ventė – Kintai“ dalyvius atlydėję įgalioti asmenys.
Organizacinis bėgimo „Ventė – Kintai“ komitetas pabrėžtinai maloniai kviečia visas ir visus gimusius 1941 metais.
Tel. kontaktams: (85) -212 52 38; mob. 8-687-76497
